473.04 REGOLAMENTI DWAR IL-FAĊILITÀ APPROVATA GĦALL-IRKUPTU TAL-ISKART FIL-ĦLAS TAL-EKO-KONTRIBUZZJONI L-AVVIŻ LEGALI 74 tal-2008. L-AVVIŻ LEGALI 74 tal-2008. 1. Titolu u kamp ta’ applikazzjoni. (1) It-titolu ta’ dawn ir-regolamenti huwa r-Regolamenti dwar il-Faċilità Approvata għall-Irkupru tal-Iskart fil-Ħlas tal-Eko-Kontribuzzjoni. (2) Dawn ir-regolamenti jipprovdu miżuri, proċeduri u gwida addizzjonali għall-Att, sabiex jirregolaw l-eżenzjonijiet tal-eko-kontribuzzjoni mħallsa mill-produtturi li jieħdu sehem fl-irkupru tal-iskart permezz ta’ skemi approvati. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: " Att " tfisser l-Att dwar l-Eko-Kontribuzzjoni; Kap. 473, "faċilità approvata għall-irkupru tal-iskart " tfisser faċilità approvata skond ir-Regolamenti dwar Skema għall-Irkupru tal-Iskart; "skema" jew "skema għall-irkupru tal-iskart " tfisser sistema li permezz tagħha produttur jista’ juri l-irkupru tal-iskart tal-prodotti li jqiegħed fis-suq; "skema approvata għall-irkupru tal-iskart " tfisser skema jew skemi għall-irkupru tal-iskart approvata mill-Ministru u li tkun qed topera fil-perjodu li għalih tkun qed tirreferi l-applikazzjoni tal-eżenzjoni u miksuba taħt dawn ir-regolamenti. 3. Eżenzjoni mill-ħlas tal-eko-kontribuzzjoni. Produttur li jipparteċipa fi skema approvata għall-irkupru tal-iskart għall-prodotti li dwarhom għandha titħallas l-eko-kontribuzzjoni huwa eżentat, skond id-dispożizzjonijiet ta’ dawn ir-regolamenti, milli jħallas l-eko-kontribuzzjoni fuq il-prodotti li l-produttur jindika li l-iskart iġġenerat mill-produzzjoni tagħhom ikun irkuprat permezz tal-iskema approvata. 4. Telf tal-eżenzjoni. (1) Għandha tingħata eżenzjoni mill-ħlas tal-eko-kontribuzzjoni fuq il-prodotti li l-iskart tagħhom ikun irkuprat permezz tal-iskema approvata lill-produttur li jipprova, fil-fehma tal-Ministru, li hu jkun ipparteċipa fi skema approvata fil-bidu tas-sena kalendarja u jkompli jipparteċipa f’dik l-iskema matul is-sena kalendarja kollha. (2) Meta produttur li jkun kiseb eżenzjoni mill-ħlas tal-eko-kontribuzzjoni ma jibqax jipparteċipa fl-iskema approvata li jkun applika għaliha matul dik is-sena, l-eżenzjoni mogħtija tintilef u l-produttur għandu jħallas l-eko-kontribuzzjoni dovuta fin-nuqqas tal-eżenzjoni, flimkien mal-imgħax dovut: Iżda meta produttur jieqaf milli jipparteċipa fi skema approvata u jkun ipparteċipa fl-iskema msemmija għall-perjodu kontinwu ta’ mhux anqas minn sitt xhur f’sena kalendarja ma jitlifx il-benefiċċju tal-eżenzjoni għas-sena kalendarja relevanti. (3) L-ammont ta’ mgħax dovut għandu jkun ikkalkulat fuq l-ammont ta’ eko-kontribuzzjoni li tkun dovuta f’każ fejn m’hemmx eżenzjoni u jibda jingħadd mid-data ta’ meta dik il-kontribuzzjoni ssir dovuta bir-rata ta’ tmienja fil-mija fis-sena. 5. Skema approvata. (1) L-applikazzjoni mal-Ministru għall-approvazzjoni ta’ skema ta’ rkupru tal-iskart tista’ ssir biss minn produttur jew produtturi li huma parti minn dik l-iskema: Iżda fejn aktar minn produttur wieħed ifittex l-approvazzjoni ta’ skema partikolari, l-applikazzjoni għall-approvazzjoni ta’ dik l-iskema għandha ssir konġunta. (2) L-applikazzjoni għall-approvazzjoni għandha ssir fuq il-formola preskritta u għandha ssir flimkien ma’ deskrizzjoni tad-dettalji tat-tħaddim tal-iskema; mal-faċilità jew faċilitajiet approvati għall-irkupru tal-iskart fejn fihom l-iskema tobbliga lill-parteċipanti jieħdu l-iskart li jirriżulta mill-prodotti li jitqiegħdu fis-suq; u l-metodi tal-monitoraġġ u l-infurzar ta’ dak l-obbligu. (3) Il-Ministru għandu jipproċessa applikazzjoni valida għall-approvazzjoni ta’ skema fi żmien tliet xhur minn meta tkun ġiet ippreżentata u għandu wkoll jiddetermina d-data ta’ meta jkun beda l-perjodu ta’ eżenzjoni. (4) Meta applikazzjoni tkun approvata skont dawn ir-regolamenti, il-Ministru jista’ jitlob lill-applikant jew applikanti jagħtu aktar dettalji dwar l-informazzjoni provduta fl-applikazzjoni marbuta mal-iskema li tagħha tkun qegħda tinkiseb l-approvazzjoni skont dawn ir-regolamenti. 6. Applikazzjoni għall-eżenzjoni. (1) Applikazzjoni mal-Ministru għall-eżenzjoni mill-eko-kontribuzzjoni tista’ ssir biss minn produttur li jipparteċipa fi skema approvata. (2) Applikazzjoni għall-eżenzjoni għandha ssir fuq il-formola preskritta flimkien ma’ dikkjarazzjoni magħmula minn skema approvata li tikkonferma l-parteċipazzjoni tal-produttur li jkun qed japplika fl-iskema approvata, kif ukoll il-prodotti li jkunu ser jitqiegħdu fis-suq waqt il-perjodu tas-sena kalendarja li għalih tapplika l-eżenzjoni u dawk il-prodotti u l-iskart tagħhom li ser ikunu soġġetti għall-iskema. (3) Applikazzjoni għall-eżenzjoni għandha ssir sa mhux aktar tard minn tletinjum mid-data ta’ meta tkun bdiet il-parteċipazzjoni fiskema approvata u dwar dik l-eko-kontribuzzjoni li ssir dovuta waqt dik is-sena jew is-sena li jkun imiss fuq prodotti li jkunu tqiegħdu fis-suq tul dik is-sena jew is-sena li jkunimissuli l-iskart tal-prodotti jkun rkuprat permezz tal-parteċipazzjoni tal-produttur applikant fi skema approvata. (4) Il-Ministru għandu jipproċessa applikazzjoni valida għall-eżenzjoni fi żmien tliet xhur minn meta din tkun ġiet ippreżentata. (5) Meta applikazzjoni għall-eżenzjoni tkun ipproċessata skont dawn ir-regolamenti, il-Ministru jista’ jitlob lill-produttur jagħti aktar dettalji dwar l-informazzjoni provduta fl-applikazzjoni relatata mal-prodotti li jitqiegħdu fis-suq u li jkunu rkuprati permezz tal-parteċipazzjoni fl-iskema approvata. 7. Records u dokumenti. Produttur li jkun kiseb eżenzjoni mill-ħlas tal-eko-kontribuzzjoni għall-prodotti kollha li dwarhom tkun ingħatat l-eżenzjoni għandu: (a) iżomm dettalji taċ-ċaqliq tal-prodotti; (b) jagħti l-kunsens tiegħu u jżomm ma’ kull talba biex isir monitoraġġ u ċċekkjar u jipprovdi għall-ispezzjoni dawn id-dettalji u dokumenti oħrajn marbuta mal-irkupru tal-iskart ta’ dawn il prodotti; u (ċ) jiżgura li jżomm mal-ħtiġiet kollha tal-Att u r-regolamenti u mat-talbiet kollha magħmula mill-Ministru. 8. Applikazzjoni skorretta għall-eżenzjoni. (1) Meta applikazzjoni għall-eżenzjoni jkun fiha informazzjoni falza jew skorretta, u l-produttur applikant ma jikkoreġix din l-applikazzjoni skont id-disposizzjonijiet ta’ dawn ir-regolamenti, l-applikant produttur jista’ jeħel penali amministrattiva sal-ammont tal-eko-kontribuzzjoni li tkun dovuta fil-każ fejn eżenzjoni bħal dik ma tkunx miksuba: Iżda fejn dik il-kontribuzzjoni ma’ tkun x t ammonta għal mitejn u tliet a u tletineuro (€ 233), il-penali amministrattiva għandha tkun ta’ mitejn u tliet au tletineuro (€ 233). (2) Produttur li jkun għamel xi forma ta’ dikjarazzjoni skorretta f’applikazzjoni għall-eżenzjoni jista’ jikkoreġi din id-dikjarazzjoni billi jieħu dikjarazzjoni korretta sa mhux aktar tard minn għaxart ijiem minn meta l-applikazzjoni li jkun fiha dikjarazzjonijiet skorret ti tkun ġiet mogħtija lill-Ministru, fejn fiha jindika b’mod ċar li l-applikazzjoni aġġustata qegħda tieħu post dik li tkun ġiet ippreżentata qabel: Iżda meta produttur jikkoreġi formola tal-applikazzjoni, huwa xorta jista’ jeħel penali amministrattiva ta’ mitejn u tliet a u tletineuro (€ 233). 9. Dikjarazzjonijiet frawdolenti. (1) Meta eżenzjoni tkun ġiet miksuba b’mod frawdolenti jew b’xi mod irregolari ieħor, għandha tidħol fis-seħħ il-penali amministrattiva ekwivalenti għal għoxrin fil-mija tal-ammont li jkun ġieskorrettement eżentat, flimkien mal-imgħax dovuti bir-rata ta’ wieħed fil-mija fix-xahar, jew parti minnu, liema mgħax jibda għaddej mid-data tal-pagament tal-ammont eżentats korrettement sad-data ta’ meta dak l-ammont, flimkien mal-penali amministrattiva u kull mgħax dovut jkunu tħallsu lill-Ministru: Iżda meta l-ammont tal-penali amministrattiva u l-imgħax dovut jittieħdu flimkien dawn m’għandhomx jkunu jeċċedu l-ammont miksub b’mod frawdolenti jew b’xi mod ieħor irregolari. (2) Meta eżenzjoni tkun inkisbet b’mod frawdolenti jew b’xi mod ieħor irregolari, il-Ministru għandu jipproċedi mal-ewwel sabiex jiġbor l-ammonti skorrettement eżentati u l-penali u kull mgħax impost. (3) Meta l-penali amministrattiva tkun ġiet imposta u l-imgħax dovut ma jkunux tħallsu, il-Ministru għandu jissosspendi kull eżenzjoni oħra lill-produttur sakemm ikunu tħallsu dawn l-ammonti. 10. Penali amministrattivi. Kull ammont ta’ penali amministrattivi li għandhom jingħataw mill-produttur taħt dawn ir-regolamenti m’għandux ikun jeżenta lill-produttur milli jħallas penali ogħla, jew aktar penali, li jistgħu jkunu dovuti skond id-disposizzjonijiet tal-Att jew tar-regolamenti maħruġa skont l-Att. 11. Infurzar. Id-disposizzjonijiet tat-Taqsimiet VI u VII tal-Att għandhom japplikaw għall-penali amministrattivi imposti skont dawn ir-regolamenti u kull referenza għall-"awtorità" jew "awtorità kompetenti" għandha tiftiehem bħala referenza għall-"Ministru".